Xhelal Neziri

Figura:Xhelal.jpgXhelal Neziri lindi në fshatin Tearcë të Tetovës më 3 korrik të vitit 1977. Shkollën fillore dhe të të mesme i kreu në Tetovë derisa në Shkup diplomoi në Fakultetin Filologjik.

Menjehere pas diplomimit, në vitin 1999 ai inkuadrohet si gazetar në të përditshmen në gjuhën shqipe Fakti. Në vitin 2002 Neziri kalon si redaktor në të përditshmen Global, kurse njëkohësisht punon edhe si bashkëpunëtor i javores Lobi. Në vitin 2003 angazhohet si korrespondent nga Maqedonia i gazetës Koha Ditore, ndërkohë që ka punuar edhe në javoren Java. Në vitin 2005, me ftesë te ministrit, për tre muaj radhazi luan rolin e zëdhënësit të Ministrisë së Ekonomisë, që më pastaj të angazhohet si redaktor në gazeten Lajm Ekskluzive. Në vitin 2006 themelon javoren e tij Nacionale.

Xhelal Neziri ka botuar tekste, analiza dhe komente në shumë media të vendit dhe të huaja si: Gazeta Tema, Scoop (rrjeti i gazetarëve hulumtues danez), Java, Politika (Bullgari), Koha Ditore, Java, Kosova Sot. Xhelal Neziri është kryetar i Shoqatës për Mbrojtjen e Gazetarëve, me seli në Tetovë.